11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 84 της 18 Ιαν./2 Φεβρ. 1966 (ΦΕΚ Α΄ 21) Περί καθορισμού ορίου ηλικίας διορισμού εις την Υπηρεσίαν των Τεχνιτών του Ε.Μ. Πολυτεχνείου. Έχοντες υπ’ όψει: α)τας διατάξεις του άρθρ. 7 (παρ. 1) του από 23/31.12.1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των ν.π.δ.δ., β)την υπ’ αριθ. 784/14.10.1965 σύμφωνον γνώμην του Ανωτάτου Συμβουλίου Δημοσίων Υπηρεσιών και γ)την υπ’ αριθ. 1115/8.12.1965 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-1.Ορίζεται κατ’ εξαίρεσιν ορίων ηλικίας διορισμού ειδικώς εις θέσεις Τεχνιτών του Ε.Μ.Πολυτεχνείου το 45ον έτος. 2.Το υπ’ αριθ. 819/1960 Β.Δ/μα «περί καθορισμού ορίου ηλικίας εισόδου εις την Υπηρεσίαν Τεχνιτών του Ε.Μ.Πολυτεχνείου» καταργείται. Εις τον Ημέτερον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 897]